**הכוחות המזוינים של טורקיה** (בטורקית: **Türk Silahlı Kuvvetleri** או בקיצור **TSK**) מורכבים משלוש זרועות - הצבא הטורקי, חיל האוויר הטורקי וחיל הים הטורקי. נוסף על שלוש הזרועות המרכזיות, הכוחות כוללים גם את הז'נדרמריה הטורקית ואת משמר החופים הטורקי.

טורקיה היא חברה בארגון נאט"ו מאז ה-18 בפברואר 1952. הצטרפותה לארגון הייתה אחת הגורמים לארגון מחדש ולתהליך מודרניזציה. בשנות ה-80 התבצע ארגון מחדש נוסף עם קליטת מערכות נשק מתקדמות.

הכוחות המזוינים של טורקיה הם השניים בגודלם מבין חברות נאט"ו לאחר צבא ארצות הברית עם כוח הנאמד בשנת 2015 בכ-639,551 חיילים בשרות סדיר. טורקיה מחזיקה כ-37,000 חיילים בחלקו הצפוני של האי קפריסין.

ראש המטות המשולבים של טורקיה הוא הגנרל יאשר גולר (Yaşar Güler).

היסטוריה
--------

עם נפילתה של האימפריה העות'מאנית והקמת הרפובליקה המודרנית תחת הנהגתו של מוסטפא כמאל, החליפו הכוחות המזוינים של טורקיה את הצבא העות'מאני. טורקיה אמנם לא השתתפה במלחמת העולם השנייה, אך הייתה דרוכה ומוכנה למקרה של התקפה גרמנית על שטחה.

ב-1950 השתתפו כוחות טורקיים בלחימה במלחמת קוריאה. ב-1974 פלשה טורקיה לקפריסין במטרה להגן על המיעוט הטורקי החי באי וכדי למנוע מהלך של איחוד האי עם יוון. עד היום מוצבים כוחות טורקיים על האי.

בשנות ה-80 החל תהליך מודרניזציה שני הנמשך עד היום במהלכו החלו הכוחות הטורקיים לקלוט מערכות נשק מתקדמות. בנוסף, התעשייה הצבאית המקומית נוסדה ואחת ממטרות תהליך המודרניזציה היא הפיכתה של טורקיה לעצמאית בתחום ייצור מערכות נשק.

יעד תקיפה עיקרי של הכוחות המזוינים של טורקיה בתחילת המאה ה-21 הוא הכורדים שבצפון סוריה ועיראק, המותקפים בנימוק שהם מתארגנים לפעולות טרור נגד טורקיה.

זרועות
------

### הצבא הטורקי

הצבא הטורקי הוא אחד מהצבאות הגדולים בעולם ונכון ל-2018 והשני בגודלו מבין החברות בארגון נאט"ו.

### חיל האוויר הטורקי

חיל האוויר הטורקי נמנה עם חילות האוויר הוותיקים בעולם והחיל הגדול ביותר באירופה. על טייסי העבר נמנית סביהה גקצ'ן, שהייתה לטייסת הקרב הראשונה בהיסטוריה.

### חיל הים הטורקי

הצי הטורקי הוא אחד מחילות הים הגדולים באגן הים התיכון והחזק מבין חילות הים של המזרח התיכון והבלקן. טורקיה פעולת לחיזוק הזרוע הימי כחלק של דוקטרינת המולדת הכחולה.

הצבא הטורקי כגורם השפעה פוליטי
------------------------------

באופן מסורתי, הצבא הוא מוסד פוליטי משמעותי, ונחשב כמגן הרפובליקה של אטאטורק. על פי חוק, הצבא אמור להגן על החוקה הטורקית ועל אחדות המדינה, ולפיכך הוא ממלא תפקיד פוליטי דרך המועצה לביטחון לאומי, כמגינה על אופייה האחדותי והחילוני של הרפובליקה, ועל הרפורמות של אטאטורק. דרך המועצה, הצבא משפיע על מדיניות ההגנה כנגד כל איום על המדינה, כולל בדלנות אתנית או קיצוניות דתית.

בשנים האחרונות, רפורמות הביאו למאמצים להחליש את האחריות של הצבא בפני החוקה, תחת תכנית של התאמה לדרישות האיחוד האירופי ונוכחות אזרחית גוברת במועצה לביטחון לאומי. למרות ההשפעה הרבה שלו בנושאים אזרחיים, הצבא זוכה לתמיכה חזקה מהאומה, ונחשב כמוסד שזוכה לאמון הרב ביותר.

* חייל בצבא היבשה של טורקיהחייל בצבא היבשה של טורקיה
* חיילים טורקים ואמריקאים בתרגילחיילים טורקים ואמריקאים בתרגיל
* משוריינים של צבא טורקיהמשוריינים של צבא טורקיה
* קורבטה של הצי הטורקיקורבטה של הצי הטורקי
* F16 של חיל האוויר הטורקיF16 של חיל האוויר הטורקי
* מל"ט של חיל האוויר הטורקימל"ט של חיל האוויר הטורקי

לקריאה נוספת
------------

* שלמה גואטה, הצי הטורקי – תהליך התעצמותו ודוקטרינת הפעלתו, **הערכה אסטרטגית ימית רבתי לישראל 2020/21**, המרכז לחקר מדיניות ואסטרטגיה ימית, אוניברסיטת חיפה, 2021

קישורים חיצוניים
----------------

ויקישיתוף מדיה וקבצים בנושא **הכוחות המזוינים של טורקיה** בוויקישיתוף
* 

* אתר האינטרנט הרשמי של הכוחות המזוינים של טורקיה
* הכוחות המזוינים של טורקיה, ברשת החברתית אקס (טוויטר)

* הכוחות המזוינים של טורקיה, ברשת החברתית אינסטגרם

* הכוחות המזוינים של טורקיה, סרטונים בערוץ היוטיוב

* שלומית סופה, אל"ם אורי, מר יוסי, מערכות עומק: תפיסת הביטחון הלאומי של טורקיה, בין המערכות, 28 באוקטובר 2021

הערות שוליים
------------

1. ↑  סוכנויות הידיעות, טורקיה: כל כוחותינו שבו מצפון עיראק, באתר ynet, 29 בפברואר 2008  
רויטרס, טורקיה תקפה מורדים כורדים בצפון עיראק, באתר ynet, 20 במאי 2010
2. ↑  רויטרס (2022-11-20). "טורקיה תקפה יעדים כורדיים בסוריה ובעיראק בתגובה לפיגוע באיסטנבול". *הארץ*. נבדק ב-2024-04-10.

| נאט"ונאט"ו ארגון האמנה הצפון-אטלנטית (NATO) |
| --- |
| הכוחות המזוינים של המדינות החברות | איטליה • איסלנד • אלבניה • אסטוניה • ארצות הברית • בולגריה • בלגיה • גרמניה • דנמרק • הולנד • הונגריה • הממלכה המאוחדת • טורקיה • יוון • לוקסמבורג • לטביה • ליטא • מונטנגרו • מקדוניה הצפונית • נורווגיה • סלובניה • סלובקיה • ספרד • פולין • פורטוגל • פינלנד • צ'כיה • צרפת • קנדה • קרואטיה • רומניה |  |
| פעולות צבאיות עיקריות | מלחמת המפרץ • מבצע משמר משותף • מבצע כוח מאוחד • מלחמת אפגניסטן • מלחמת עיראק • מבצע מגן האוקיינוס • התקיפה הצבאית הבינלאומית בלוב • מבצע המאמץ הפעיל • מבצע שומר הים |

|  |  |
| --- | --- |
| בקרת זהויות עריכת הנתון בוויקינתונים | 
* LCCN: no2011010929
* VIAF: 164562907
* WorldCat: viaf-164562907

 |